Keppt var í fimmgangi í Meistaradeildinn í hestaíþróttum í gærkvöld. Olil Amble (Úlil Amble) og hesturinn Álfaklettur unnu í greininni eftir spennandi úrslitakeppni.
Tuttugu og fimm knapar hófu keppni með sín hross í forkeppni fimmgangsins. Að forkeppninni lokinni stóðu eftir sex knapar og þeir kepptu til úrslita. Eftir æsispennandi úrslitakeppni voru það Úlil Amble Olil Amble og Álfaklettur sem enduðu efst eftir harða keppni en þau fengu 7,36 í meðaleinkunn í úrslitunum. Í 2. sæti urðu þau Árni Björn Pálsson og Katla frá Hemlu II með einkunnina 7,33 og í þriðja sæti þau Eyrún Ýr Pálsdóttir og Hrannar frá Flugumýri með 7,19.
Leikið var í Olís-deild karla í handbolta í gærkvöld. KA komst þá upp í þriðja sæti deildarinnar með tveggja marka sigri á toppliði Hauka 30-28. Haukar eru enn á toppi deildarinnar með 17 stig, með eins stigs forskot á FH í öðru sætinu. Þá vann Selfoss ÍBV sömuleiðis með tveimur mörkum 27-25. Selfoss er í 5. sæti deildarinnar með 13 stig og ÍBV í áttunda sætinu með 11 stig.
John Geddert, fyrrverandi þjálfari bandaríska kvennalandsliðsins í fimleikum, framdi sjálfsvíg í gær, nokkrum klukkustundum eftir að hann var ákærður fyrir mansal og kynferðisbrot. Ákæran á hendur Geddert var í 24 liðum, þar á meðal vegna kynferðisbrota gegn ungum íþróttamanni og er framkomu hans við íþróttafólkið sögð jafnast á við mansal. Þá hafi þjálfunaraðferðir hans valdið íþróttamönnunum meiðslum og öðrum skaða. Geddert átti æfingastöð þar sem læknirinn Larry Nassar starfaði en þeir voru nánir vinir. Nassar var læknir bandaríska fimleikasambandsins og var í fyrra dæmdur í lífstíðarfangelsi fyrir fjölda kynferðisbrota gegn ungum fimleikastúlkum.